Երեկ, սակայն, արձանն ամբողջովին տեղադրվեց։ Տեղում հանդիպեցինք արձանի հեղինակ Դավիթ Մինասյանին, ով հրաժարվեց խոսել, բայց մի քանի հարց տվեցինք նրան, մասնավորապես՝ տեղյա՞կ է քաղշինի հայտարարությանը, որ պետք է դադարեցվեն արձանի տեղադրման աշխատանքները։ Մինասյանը նշեց, որ դա «ընդամենը կարծիք է»։ Բայց չէ՞ որ քաղաքաշինության կոմիտեի նախագահը պաշտոնատար անձ է, ուրեմն նրա կարծիքն էլ պաշտոնական դիրքորոշում է։ Քանդակագործն ասաց, որ եթե չլիներ ներկայիս վարչապետի հավանությունը, հաստատ՝ արձանը չէր տեղադրվի։ «Հավատացեք»,- ասաց նա ու հավելեց, որ արձանի պաշտոնական բացումը կլինի հուլիսի առաջին օրերին։